***ПРИЛОЖЕНИЕ № 4***

**ТЕХНИЧЕСКО ЗАДАНИЕ**

ИДЕЕН ПРОЕКТ И КОНЦЕПЦИЯ ЗА ОБНОВЯВАНЕ НА СЪЩЕСТВУВАЩИЯ

**„Мемориал на миньорския труд в Перник”**

1. **Цел на конкурса**

Целта на конкурса е изготвяне на идеен проект е изготвянето на идеен проект и концепцrя за обновяване на мемориала, с обогатяване на неговата функция и въздействащо архитектурно и художествено решение, без да се променя акцентът, поставен върху миньорския труд.

Концепцията би следвало да изчисти паметника от насложеното му идеологическо наследство, като запази неговата основна идея.

Добре е при новото решение, вниманието да се насочи и към други характерни за града символи.

Със средствата на синтеза на архитектурата и монументалното изобразително изкуство следва да се постигне въздействащо обемно-пространствено решение, удачно вписано в прилежащата градска среда.

1. **Местоположение**

Мемориалната композиция е разположена в УПИ I, кв. 1, по плана на гр. Перник, ЦГЧ. Мястото е прилежащо на Централен градски площад. Това е едно от най-възловите места в града.

Това е предпоставка и предполага съобразяването на проекта с прилежащата архитектурна среда, градоустройствените дадености и бъдещото въздействие на комплекса - тематично, мащабно и обемно-пространствено.

Мотивите за избора на мястото са, както с исторически, така и градоустройствени.

**В градоустройствено отношение:**

* Ключово местоположение и отлична видимост, подходящи за целта на инициативата;
* Възможност за масови публични мероприятия, за честване на бележити дати от българската история.

Обкръжаващото пространство е определено от наличието на площад със сложна конфигурация, където се пресичат основни пешеходни потоци:

* хотелски комплекс Струма;
* река Струма.

**В исторически аспект:**

Изграждането на  мемориалния комплекс започва през септември 1979 г.

Завършен е и е открит на  18 юни 1982 г.  по повод 100 годишнината от рождението на Георги Димитров.

Първоначалното име, което е дадено на мемориала е:

„Г. Димитров и пернишките рудничари“.

Понастоящем е известен с името „Мемориал на миньорския труд в Перник”

Проектът е разработен от  творчески колектив в състав:

Скулптор – проф. Секул Крумов

Архитекти:

проф. Иван Татаров, доц. Тотю Тотев, Танко Серафимов, Иван Николов.

Инженери:

Т. Малеев, Б. Димитров, Е. Георгиев, Е. Пеев, П. Бръчков, А. Дурчев и С. Стойчев.

Изпълнен е от стоманобетонна конструкция, с облицовка от гранит, във вътрешната част.

Вътрешното му пространство е развито на ниво под това на площада, като пресъздава рудничната архитектоника и атмосфера.

Във вътрешността са изпълнени девет фигурални композиции, които представят отделни моменти от труда на миньорите.

При първоначалното решение, пред мемориала е била поставена внушителна скулптура на Георги Димитров, която в момента е преместена в централния градски парк.

**Моментно състояние:**

В момента, мемориалът е запуснат и значително компрометиран. Има обрушени части от облицовката и поради опасността за здравето на посетителите е затворен за посетители.

Външната фасада също е в лошо състояние.

Конструкцията е запазена и може да бъде ползвана изцяло.

1. **Изисквания към ИДЕЕН ПРОЕКТ И КОНЦЕПЦИЯ ЗА ОБНОВЯВАНЕ НА СЪЩЕСТВУВАЩИЯ „Мемориал на миньорския труд в Перник” :**

* Постигане на въздействащо обемно-пространствено решение на паметника, при съобразяване с целите на конкурса;
* Създаване на запомнящ се и въздействащ образ;
* Оригиналност и иновативност на авторската идея при отразяване на историческото развитие на Перник;
* Хармонично вписване на паметника в прилежащата градска среда със средствата на синтеза на архитектурата и монументалното изобразително изкуство при съобразяване с мащаба на пространството.
* Икономическа обоснованост на проектното решение и обвързаност с финансовата рамка, определена от възложителя.

Заданието предоставя свобода на избора на решение – обемно-пространствено, скулптурно, релеф, абстрактна пространствена композиция или др., както и относно избора на материали, съобразно предоставените решения, при гарантирана устойчивост, дълготрайност, естетическа издържаност и без налагане на изисквания за специална или сложна поддръжка.

**4. Обем и форма на представяне на конкурсните материали**

Конкурсните материали да бъдат комплектовани, както следва:

**4.1. Заявление** за участие в конкурса – по образец

**4.2**. **Ситуационно решение**, изработена върху актуална кадастрална основа в М 1:200 (1:250); в т.ч. настилки, озеленяване и благоустрояване на прилежащите площи в обхвата на разработката;;

**4.3**. **Графична част**, показваща в достатъчен обем предлаганото функционално и обемно-пространствен и художествено решение,

**4.4.** Други материали за **визуализация на идеята** – чертежи, скици, фотомонтажи, перспективи и др. ЗD методи за изобразяване по избор на участника, представящи адаптацията на паметника в градското пространство - на хартиен и електронен носител.

**4.5**. **Обяснителна записка**, включаваща, представяне и обосновка на идейния проект и концепция, описание на материалите, начина на изпълнение;

**4.6. Бюджет** за изпълнение на обекта с обосновка на предварителните финансови разчети за: (1) фазата на проектиране в (техническа) работна фаза и (2) предложение за реализацията на проекта включващо - доставка, заготовка, монтажни и благоустройствени работи, времеви етапи на изпълнението и общ срок за цялостното изпълнение;

**5. Изходни данни и материали, предоставени от възложителя**

**-**  Скици, извадка от действащия план за регулация в М 1: 1000 и М 1: 500;

**-**  Актуална кадастрална основа в обхвата в DWG формат;

**-** Фотоснимки.